Hollivudi ndihmon muzetë
Ekspozita që përfshijnë objekte nga skena filmash dhe detaje nga historitë e tyre tërheqin publikun në muzetë e Uashingtonit
Për vite me radhë, objektet e skenave të filmave dhe të kulturës pop kanë tërhequr vizitorët në ekspozita muzesh. Pantoflat e kuqe të Dorothesë nga filmi janë gjëra q ë duhen parë për shumë njerëz që vizitojnë Muzeun Kombëtar Smithsonian të Historisë Amerikane. Një model i anijes së hapësirës nga seriali i viteve ’60 ishte për shumë vjet në Muzeun e Hapësirës. Por disa muze po bëjnë një hap më tej. Siç na shpjegon korespondentja e Zërit të Amerikës Faiza Elmasry, muzetë po përfitojnë nga interesimi i publikut duke krijuar ekspozita rreth filmave për të treguar histori të vërteta. është një film politik që ka fituar çmim Oscar, rreth një operacioni të fshehtë të drejtuar nga agjenti i CIA-s Tony Mendez, që rezultoi në shpëtimin e gjashtë diplomatëve amerikanë të cilët ishin fshehur në ambasadën kanadeze në Teheran. është tema e një ekspozite në Muzeun Ndërkombëtar të Spiunazhit në Uashington, ku njerëzit mund të shohin foto të vërteta dhe dokumente rreth operacionit. Ekspozita të tjera të lidhura me filmat në Muzeun e Spiunazhit janë (rreth armiqve të James Bondit) dhe , një dramë televizive e suksesshme. Në muzeun për gazetarinë, Newseum, gjendet një ekspozitë rreth komedisë së vitit 2004, . Aktori Will Ferrell luan rolin e Ron Burgundy, një prezantues i viteve ’70 në një stacion televiziv të San Diegos, i cili herë pas here grindet me kolegen e tij. Ekspozita tërhoqi vëmendjen e vizitorit Jim Mulvaney. Zëdhënësi i Newseum Jonathan Thompson thotë se vizitorët shohin edhe anën zbavitëse por edhe atë serioze të biznesit të lajmeve. Maggie Stogner, profesore filmi dhe artesh në Universitetin Amerikan në Uashington, thotë se edhe muzetë dhe Hollyvudi përfitojnë nga kjo prirje e përhapur. Partneriteti ndërmjet Hollyvudit dhe muzeve, thotë zonja Stogner, është vetëm një shembull se si mund të zgjerohen kufijtë për të zbuluar mënyra të reja dhe emocionuese për të angazhuar publikun.